# Антонело да Месина

### от Уикипедия, свободната енциклопедия

Антонело да Месина италиански художник
Роден: | ок.1429 Месина, Италия
Починал: | 1479 Месина, Италия

Антонело да Месина е сицилиански художник, творил по времето на италианския ренесанс. Според Вазари внася „тайната” на маслената живопис и фламандските пикторгафски техники във венецианското изкуство на 15 век. Въпреки че това вероятно е невярно, мнозина венециански художници взаимстват директно от него, а Джовани Белини и Пиеро дела Франческа се възхищават от стила на неговите фигури. Да Месина изгражда формата повече с цвят, отколкото с линия и оказва много голямо виляние на по-късното развитие на венецианската живопис.

## [редактиране] Ранни творби

"Учението на св. Йероним"

Антонело да Месина е роден в Месина около 1429-1431 г, в дома на Джовани де Антонио Мазонус и неговата жена Маргарита. Малко е известно за ранния живот на Антонело. Предполага се, че е чиракувал в своя роден град и в Палермо, но се знае, че около 1450 г. учи в Неапол като ученик на Николо Колантонио. Неапол по това време е космополитен център на изкуствата, където той изучава произведенията на провансалски и фламандски майстори, особено тези на Ян ван Ейк. Най-ранните му известне творби – Разпятие (1455) и Учението на св. Йероним (1460) показват характерна смесица от фламандска техника и реализъм с типично италианско моделиране на формите и яснота на пространствената подредба.

## [редактиране] Зрял период в Месина

"Портрет на мъж"

През 1457 г. Антонело се завръща в Месина, където работи до 1474г. Водещите му творби от този период – полиптихът от 1437 и "Благовещение" (1474), са относително консервативни олтарни изображения, поръчани от църквата, но Салватор Мунди (Спасителят) от 1465г., замислен за частни молитви, е смело и просто изпълнен, показващ завършено разбиране за човешката форма и изобразяване на индивидуалност. Само крачка има от Салватор Мунди до проницателното обрисуване на човешката психология в Портрет на мъж (ок. 1475) и Портрет на кондотиер (1475) – втората отличаваща се с живост и реализъм на израза. Тези две творби създават репутация на Антонело в северна Италия.

## [редактиране] Късен период

От 1475 до 1476 г. Антонело е във Венеция и вероятно в Милано. Кратко време след пристигането му във Венеция, неговата работа привлича голям интерес, той е поддържан от венецианското правителство, а местните художници с ентусиазъм приемат неговата маслена техника и композиционен стил. Сред иазвестните му творби от този периода са Разпятие (1475) и отларът на Сан Касиано (1475-76), от който са оцелели само два фрагмента. В св. Себастиан (1476), неговата най-зряла творба, Антонело постига синтез между ясно определено пространство, монументална форма и светли цветове. Тя дава най-силен тласък на венецианската живопис до времето на Джорджоне. През 1476 г. Антонело отива отново в Месина, където завършва последното си произведение – Мадона Анунциата. Умира три години по късно в родния си град.

## [редактиране] Външни препратки

Общомедия разполага с
мултимедийно съдържание за Антонело да Месина

- Антонело да Месина - Биография и творби
- "Гардиън" за "Портрет на мъж"
- Маслената техника на Антонело да Месина

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD%D0%B5%D0%BB%D0%BE_%D0%B4%D0%B0_%D0%9C%D0%B5%D1%81%D0%B8%D0%BD%D0%B0_59f9.html“.

Категории: Италианци | Италиански художници | Ренесанс

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- Galego
- עברית
- Italiano
- 日本語
- Latviešu
- Nnapulitano
- Nederlands
- ‪Norsk (bokmål)‬
- Polski
- Português
- Русский
- Sicilianu
- Svenska
- Українська